NaiveNeuron/SloPal huggingface dataset:
Pellegrini, Peter, predseda NR SR (2015-09-29):
Teraz ste porušili rokovací poriadok vy, pán poslanec. Ja som uviedol, že vzhľadom na to, že ráno pokračuje skrátené legislatívne konanie a predpokladám tak neukončenie rozpravy do 11.00 hodiny, navrhol som nehlasovať o 11.00 hodine. To je všetko, ďakujem. (Reakcia z pléna.) Pán poslanec Vašečka, chceli ste sa prihlásiť o slovo? (Reakcia z pléna.) Nie, ďakujem... (Reakcia z pléna.) Neudelím vám slovo, pán poslanec, po prestávke vám ho udelím. Vyhlasujem krátku prestávku. (Krátka prestávka.) (Po prestávke.)
Kuffa, Filip, poslanec NR SR (2022-03-24):
Pán kolega Szőllős, ja oceňujem to, že ty ako vedecký pracovník neskĺzneš do takých demagogických vecí. Tak trošku nenápadne si to tam povedal, ale ja to zvýrazním, že skade tých 10 % sa tam vlastne dostalo, lebo na výbore to bolo prezentované, že Európska komisia to pomaly že prikazuje, že 10 % v rámci aby bolo, hej, to by vlastne, že každý štát má mať desať. To sa mi páči, že si povedal, že ona odporúča, aby tie štáty mali 10 %. Potom si tam spomenul ešte, že diskutovali sme so všetkými. To si možnože tak troška premostil tiež s tým výborom, kde sa prezentovali, že komunikovali s lesníkmi, s poľovníkmi, dokonca s ľuďmi pracujúcimi v drevospracujúcom priemysle. No ja si dovolím tvrdiť (povedané so smiechom), keby si sadli za okrúhly stôl a dali tam tú požiadavku, že 10 %, čo je pol milióna hektárov, v živote im nepovedia, že také niečo by tieto dotknuté záujmové skupiny podporovali. Potom ešte tiež si tak povedal, že niekedy nemá zmysel nejako nezmyselne dotovať hospodárenie v nejakých ťažko prístupných územiach. Súhlasím. Tiež to bolo tak trocha mylne prezentované, že lesníci prosia potom ochranárov, že prosím vás, dajte nám to do nejakého chráneného územia, vyhláste nám tam, aby sme nemuseli v zmysle programu starostlivosti o lesy ťažiť. Ale ty nemáš povinnosť ťažiť, keď máš aj predpis ťažby. Však ty môžeš prejsť na jemnejšie spôsoby hospodárenia a dokonca aj z vlastnej iniciatívy si môžeš vyhlásiť chránené územia, ako to aj súkromní vlastníci v mnohých prípadoch, nie súkromní, poviem neštátni, hej, aby to bolo presnejšie, v mnohých prípadoch to urobili a vyhlásili si na svojich pozemkoch tie tzv. súkromné prírodné rezervácie.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 133 poslancov, za 71, zdržalo sa 61, nehlasoval 1. Konštatujem, že sme návrh schválili.
Kolíková, Mária, ministerka spravodlivosti SR (2022-03-16):
Ďakujem vám veľmi pekne, pán predseda, za slovo. Vážené pani poslankyne, vážení páni poslanci, dovoľujem si uviesť vládny návrh zákona v druhom čítaní o riešení hroziaceho úpadku a o zmene a doplnení niektorých zákonov. Ako som už uviedla v rámci prvého čítania, nakoniec aj v rámci diskusie, ktorá prebehla na ústavnoprávnom výbore alebo hospodárskom výbore, je to vládny návrh zákona, ktorým transponujeme smernicu Európskeho parlamentu a Rady, ktorá sa týka preventívnej reštrukturalizácie oddlženia diskvalifikácie a opatrení na zvýšenie účinnosti tzv. reštrukturalizačných konkurzných a oddlžovacích konaní a ďalej aj smernice tzv. o reštrukturalizácii a insolvencii. Predmetná právna úprava je naozaj zložitá a náročná, a preto aj vládny návrh zákona, ktorý upravuje túto problematiku, je naozaj, aj rozsahom, aj odbornosťou náročný. Je to ale právna úprava, ktorá je kľúčová pre podnikateľa, právnickú osobu, ktorý sa dostane do zložitej finančnej situácie, a táto právna úprava mu umožňuje, aby mohol oddialiť svoju platobnú neschopnosť, umožňujeme mu nové nástroje tzv. verejnej preventívnej reštrukturalizácie alebo neverejnej preventívnej reštrukturalizácie a ide nám o to, aby sme umožnili pomoc, podporu podnikateľovi, ktorému úpadok hrozí. Zavádzame tu aj ako trvalý inštitút tzv. dočasnú ochranu pre podnikateľov, ktorú sme zavádzali pre podnikateľov vo finančných ťažkostiach v súvislosti s pandémiou. Teraz to zavádzame ako trvalý nástroj. Upravujeme aj tzv. kauzálnu príslušnosť vymedzených súdov pre tzv. preventívne konania, a to Okresný súd Košice I, Okresný súd Žilina, Okresný súd Nitra, Odvolací súd krajský v Banskej Bystrici. Účinnosť navrhujeme od 1. mája 2022 preto, aby sme urobili všetky potrebné opatrenia pre vytvorenie tzv. oddielu špeciálnych správcov v zozname správcov, inak navrhujeme účinnosť od 17. júla 2022 vzhľadom na transpozičnú lehotu. Dovoľujem si vás požiadať o podporu, príslušné pozmeňujúce, doplňujúce návrhy, ktoré boli aj predmetom rokovania ústavnoprávneho výboru, odporúčam schváliť.
Paška, Pavol, predseda NR SR (2014-02-12):
Pán spravodajca, chcete? Nech sa páči.
Bittó Cigániková, Jana, poslankyňa NR SR (2023-05-17):
Ďakujem pekne. Prosím o prerokovanie návrhu zákona, ktorým sa mení a dopĺňa zákon č. 581/2004 o zdravotných poisťovniach. Cieľom návrhu zákona je zmena právnej úpravy regulácie zisku zdravotných poisťovní na základe kritérií kvality, ktoré budú reflektovať, najmä kľúčové priority štátnej zdravotnej politiky a budú stanovené tak, aby prikrývali tie najväčšie problémy slovenského zdravotníctva a pacientov, keďže by som chcela, aby mohli na mňa kolegovia reagovať, tak ja si dovolím potom podrobne uviesť dôvody v rozprave.
P. Paška, predseda NR SR: (2007-12-11):
Budeme pokračovať podľa schváleného programu. Sme v prvom čítaní o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov . Je to tlač 469. A po vystúpení predkladateľa a spravodajcu v otvorenej rozprave vystúpi za klub Kresťanskodemokratického hnutia pani predsedníčka klubu, pani poslankyňa Sabolová. Ona je písomne jediná prihlásená. Potom dám možnosť prihlásiť sa ústne. Nech sa páči, pani predsedníčka klubu.
B. Bugár, podpredseda NR SR: (2004-06-23):
J. Kamoďa, predseda rady Študentského pôžičkového fondu: Mrzí ma veľmi, že niekto mi prisluhuje určitú politickú príslušnosť. Tí, ktorí ma poznáte, či sú to Kysučania alebo niektorí iní, veľmi dobre vedia, kde som pôsobil a ako som pôsobil. Pani poslankyňa, mrzí ma, ale ja keď idem prednášať študentom, vždy som pripravený, mám dopredu prípravu urobenú a mňa mrzí, že som zvýraznil tie veci, ktoré nie sú v správe. Predpokladám, že ten, ktorý si správu prečíta, tak mu ju doplním o ďalšie fakty a to ma mrzí, že toto takto nebolo. Ďakujem. (Potlesk.)
Záborská, Anna, poslankyňa NR SR (2020-09-02):
Ďakujem pekne, pán predseda, zvolávam na ihneď Výbor Národnej rady Slovenskej republiky pre zdravotníctvo do miestnosti 143. Ďakujem pekne.
M. Dzurinda, predseda vlády SR: (2004-12-02):
Vážený pán predsedajúci, vážené panie poslankyne, páni poslanci, namiesto neprítomného pána ministra Fronca bude odpovedať pán minister Chmel, namiesto pána ministra Ruska pán minister Ivan Mikloš a namiesto pána ministra Lišku pán minister Palko. Neprítomní ešte budú ministri Kukan a Gyurovszky, ale tí otázky nemajú.
B. Bugár, podpredseda NR SR: (2003-02-26):
(Hlasovanie.) Prítomných 92 poslancov, za návrh 85, proti 4, hlasovania sa zdržal 1 a nehlasovali 2. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči.
M. Číž, podpredseda NR SR: (2009-06-25):
Otázku č. 11 vyžrebovanú položila pani poslankyňa Jarmila Tkáčová. Položila ju ministrovi pôdohospodárstva Slovenskej republiky Stanislavovi Becíkovi. Otázka znie: „Pán minister, aké sú skutočné dôvody zrušenia štátneho podniku Ulíč?“ Pán minister, máte slovo, ale upozorňujem, že máte ešte 25 sekúnd.
Danko, Andrej, podpredseda NR SR (2024-06-11):
Ďakujem. Otváram rozpravu. Do rozpravy som dostal písomnú prihlášku. Pán poslanec Sabo Michal. Nie je v sále, stráca možnosť vystúpenia. Pýtam sa, či sa chce niekto prihlásiť do rozpravy ústne. Nie. Vyhlasujem rozpravu za skončenú. Chce k rozprave zaujať stanovisko navrhovateľka? Nie. Žiada si záverečné slovo spoločný spravodajca? Súčasne vás žiadam, by ste oznámili termín hlasovania o tomtom návrhu zákona.
Pollák, Peter, poslanec NR SR (2024-01-24):
Ďakujem pekne za vašu rozpravu, pán podpredseda. Je veľmi zaujímavé, ako sa pán predseda parlamentu zachoval. Najprv sa dušoval, že sa už cez noc rokovať nebude, no potom v Sobotných dialógoch pán premiér Fico povie, že to bude kľudne aj cez noc do konca rokovania, a potom zrazu máme z ničoho nič nočné rokovanie. Pán Pellegrini akosi stále nevie vyjsť z tieňa Roberta Fica, a teda si vieme predstaviť, aký by bol asi prezident, ak by bol zvolený, koho zákony by bez zamyslenia nad obsahom, okamžite podpisoval a koho zákony by, naopak, blokoval. Tam sa asi nič iné čakať nedalo. A čo sa týka komentárov koalície, že nejako blokujeme parlament obštrukciou, že nedovoľujeme koalícii vládnuť, to je, samozrejme, obrovská hlúposť. Ako som už dnes povedal v niektorej faktickej poznámke, v realite iba pomáhame koalícii nahradiť procesy, na ktoré sa v rámci rýchlej tvorby novely zabudlo, ako je napr. medzirezortné pripomienkové konanie či dialóg s verejnosťou. Zákon sme podrobne zanalyzovali, našli sme argumenty, našli sme možné spôsoby zmeny, na ktoré neprišli ani autori tejto novely. Koalícia si z toho možno aj niečo vzala, keďže návrh zákona plánuje prerobiť, a teda okrem toho, že nahrádzame tradičný legislatívny proces, robíme presne to, čo má robiť dobrá opozícia. Ešte raz vám, pán podpredseda, veľmi pekne ďakujem za vašu rozpravu.
I. Farkas, poslanec: (2005-12-13):
Pán predsedajúci, dajte hlasovať o bodoch 1 až 5 spoločnej správy (tlač 1337a) spoločne s  návrhom gestorského výboru uvedené body schváliť.
Senko, Ján, poslanec NR SR (2014-09-11):
Ďakujem za slovo, pani podpredsedníčka. Vážený pán minister, kolegyne, kolegovia, ako poverený spravodajca Výboru Národnej rady Slovenskej republiky pre kultúru a médiá ako gestorského výboru podávam Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov spoločnú správu výborov Národnej rady Slovenskej republiky k prerokovanému vládnemu návrhu zákona o Fonde na podporu umenia a o zmene a doplnení zákona č. 434/2010 Z. z. o poskytovaní dotácii v pôsobnosti Ministerstva kultúry Slovenskej republiky v znení zákona č. 79/2013 Z. z., ktorú máme k dispozícií pod tlačou 1033, v druhom čítaní. Národná rada uznesením č. 1214 z 24. júna 2014 pridelila predmetný vládny návrh zákona na prerokovanie týmto výborom: ústavnoprávnemu výboru a Výboru Národnej rady Slovenskej republiky pre kultúru a médiá. Uvedené výbory prerokovali predmetný vládny návrh v stanovenom termíne. Poslanci Národnej rady Slovenskej republiky, ktorí nie sú členmi výborov a ktorým bol vládny návrh pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh zákona odporučil schváliť s pozmeňujúcimi a doplňujúcimi návrhmi ústavnoprávny výbor svojím uznesením č. 454 z 2. septembra 2014 a Výbor Národnej rady Slovenskej republiky pre kultúru a médiá uznesením č. 160 z 3. septembra 2014. Výbory Národnej rady Slovenskej republiky, ktoré predmetný vládny návrh zákona prerokovali, prijali pozmeňujúce a doplňujúce návrhy, ktoré sú súčasťou bodu IV spoločnej správy. Gestorský výbor na základe stanovísk výborov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených, vyjadrených v rozprave k tomuto návrhu zákona odporúča Národnej rade Slovenskej republiky uvedený vládny návrh schváliť v znení pozmeňujúcich a doplňujúcich návrhov. O pozmeňujúcich a doplňujúcich návrhoch uvedených v časti 4 tejto spoločnej správy odporúča hlasovať spoločne o bodoch 1 až 16 s návrhom schváliť. Spoločná správa výborov o výsledku prerokovania predmetného vládneho návrhu v druhom čítaní bola schválená uznesením Výboru Národnej rady pre kultúru a médiá č. 166 z 9. septembra 2014. Gestorský výbor ma určil za spoločného spravodajcu výborov a poveril ma, aby som predniesol spoločnú správu o výsledku prerokovania vládneho návrhu zákona na schôdzi Národnej rady Slovenskej republiky. Ďakujem vám za pozornosť. Prosím, pani podpredsedníčka, otvorte rozpravu, do ktorej sa hlásim ako prvý.
Mazurek, Milan, poslanec NR SR (2022-06-24):
Miro, je veľmi smutné, že po tom, čo tu vystúpil Filip Kuffa, a viedla sa táto schôdza v konštruktívnom duchu, musel vystúpiť tento mafiánov Koščov pudlík Taraba a musel sa takto zhovadiť a zbytočne si kopnúť. Nie je problém priznať chybu, áno, chlapi, uleteli nám emócie, vadilo nám, že ste sa do nás pustili počas toho Matovičovho balíka, a z trucu sme vám stiahli podpisy, veď to nie je problém priznať. Ale, Filip, na čo to musel, ešte sa takto zhodiť tým, že vlastne to odôvodnil nejakým uleteným bláznom Marčekom a podobnými vecami. Ja by som bol rád, naozaj keby, fakt ako hovoríš, priznali si, dobre, nemali sme tie podpisy stiahnuť, alebo keď sme chceli zvolávať vlastnú schôdzu, tak sme mali ísť na vlastnú nejakú päsť zvolávať ďalšiu schôdzu a zbierať podpisy paralelne s tým, ktorá schôdza sa vyzbiera skôr, aby sa ten Budaj odvolával, ale nie sťahovať ich. To čo je za detinské správanie? Čiže treba to už, Miro, ďalej ignorovať, Koščovho pudlíka a mafiána proste treba proste úplne ignorovať, to je chudáčik a treba sa púšťať do normálnych, konštruktívnych vecí a ďalej sa snažiť o to, aby, keď už budú hlasovať za to odvolanie Budaja, to je dobre, aby to tak aj ďalej frčalo, a ignorovať aj tie klamstvá, ktoré o tebe povedali na tlačovke, že si povedal, že sú s Budajom dohodnutí, to je ďalšie klamstvo mafiánovho pudlíka, pretože si povedal iba to, že ty nevieš, ako budú hlasovať, čiže klamstvá a klamstvá, klamstvá už na nich netreba reagovať. Ukončime to teraz a poďme do Budaja, poďme riešiť to, čo je vážne, poďme riešiť napr. tých 8 mil., ktoré správne Filip Kuffa otvoril a o ktorých treba rozprávať, pretože to sú normálne tunely a zlodejiny, a mrzí ma – ešte raz –, že mafiánov pudlík takto zhodil celú túto debatu a previedol to na tieto nepekné témy.
Šeliga, Juraj, podpredseda NR SR (2020-10-20):
Ďakujem. Prezentujme sa, prosím, a hlasujme. (Hlasovanie.) Prítomných 119, za 43, proti 57, zdržalo sa 19, hlasovali všetci. Konštatujem, že tento návrh sme neschválili. Nech sa páči.
Hrnčiar, Andrej, podpredseda NR SR (2017-10-13):
Pán Dostál je posledný, takže, no, dobre osem faktických poznámok. Posledný pán Grendel. Nech sa páči, pán poslanec Mazurek.
Paška, Pavol, predseda NR SR (2014-06-11):
Pán poslanec Mikuš.
Figeľ, Ján, podpredseda NR SR (2014-07-01):
Pán kolega, naplnila sa devätnásta hodina.
Bugár, Béla, podpredseda NR SR (2019-12-04):
Ďakujem pekne. Teraz dávam slovo členovi výboru pre financie a rozpočet poslancovi pánovi Ďurovčíkovi, aby informoval Národnú radu o výsledku prerokovania návrhu vlády vo výbore; však výbor ešte ani nebol, ale, samozrejme, aby informoval Národnú radu o stanovisku. Nech sa páči.
Cigániková, Jana, poslankyňa NR SR (2017-11-29):
Ďakujem pekne. Ja budem kratučká. Ja som, neviem, kde som si to napísala, ale postrehla som, že si teda hovoril o účte tejto vlády 585 miliónov. No ja ťa len chcem poopraviť. Dokopy sme už oddlžovali za miliardu a pol. Takže ten účet je oveľa väčší a práve o tomto to je, že sa stále dokola zvyšuje tým istým spôsobom. Tuším Einstein to bol, kto povedal, že nečakaj iné výsledky, keď ten proces je rovnaký, niečo v tomto zmysle. No a asi, asi bol chytrejší, ako sme my alebo teda tuto pán minister, pri všetkej úcte, v tomto prípade. Ďakujem.
Hrnčiar, Andrej, podpredseda NR SR (2018-01-31):
Pán poslanec Schlosár.
Paška, Pavol, predseda NR SR (2013-06-19):
(Hlasovanie.) 141 prítomných, 81 bolo za, 18 proti, 42 sa zdržalo. Uznesenie sme prijali , ďakujem. Pán poslanec Panáček uvedie hlasovanie v druhom čítaní o návrhu zákona č. 275 o informačných systémoch verejnej správy, tlač 463. (Hlasovanie o vládnom návrhu zákona, ktorým sa mení a dopĺňa zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov , tlač 463.)
Paška, Pavol, predseda NR SR (2014-10-31):
Pekný deň vám želám. Vážené pani poslankyne, vážení páni poslanci, budeme hlasovať o jedinom prerokovanom bode z programu 39. schôdze. Poprosím pani poslankyňu Moniku Gibalovú, aby ako určená spravodajkyňa uviedla v prvom čítaní hlasovanie o návrhu pánov poslancov Brocku a Přidala na vydanie zákona, ktorým sa mení Zákonník práce, je to tlač 1187. (Hlasovanie o návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1187.)
P. Hrušovský, predseda NR SR: (2004-06-24):
Poprosím teraz pána ministra Kaníka, aby odpovedal na otázku pána poslanca Arvaya, ktorý sa vás pýta: „Z akých prostriedkov žije 80 000 občanov SR rómskej národnosti starších ako 15 rokov, ktorí nemajú občiansky preukaz?“
Z. Horváth, poslanec: (2010-02-05):
Zároveň má Slovensko problém s využitím svojho veľkého potenciálu predovšetkým v oblasti cestovného ruchu. Jednou z prekážok je množstvo nečistoty, odpadkov pri cestách, odpočívadlách, turistických chodníkoch a na brehu vodných tokov, ktoré najmä u zahraničných turistov vytvárajú negatívny obraz o krajine, jej kultúrnej úrovni a environmentálnom povedomí. Prostredníctvom novely správcovia ciest a vodných tokov budú môcť využívať nekvalifikovanú pracovnú silu na odstraňovanie odpadov a nečistôt pri cestách a na brehoch riek. Novela bude mať totiž tiež pozitívny dopad na životné prostredie. Návrh zákona je v súlade s ústavou a ústavnými zákonmi a inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná. Návrh zákona nebude mať negatívny dopad na štátny rozpočet. Návrh zákona prispeje k efektívnejšiemu využitiu finančných zdrojov vyčlenených na aktívnu politiku trhu práce. Dámy a páni, som nesmierne rád, že práve v čase, keď vládna koalícia odmieta pasívnu politiku, podporiť pasívnu politiku trhu práce, a to znamená za klub SDKÚ v roku 2009 sme minimálne štyri-, päťkrát dávali návrh zákona, kde sme navrhovali predĺžiť dobu poberania dávok v nezamestnanosti od ôsmich až do dvanástich mesiacov, avšak ani jeden takýto návrh neprešiel. Napriek tomu, že predseda vlády Robert Fico sľuboval nezamestnaným ľuďom, že k tomuto príde a od januára táto doba bude predĺžená, nie je predĺžená a pani ministerka práve tento týždeň tu, v Národnej rade, deklarovala, že vláda Slovenskej republiky nemieni podporovať pasívnu politiku, ale práve chce podporovať aktívnu politiku trhu práce. Tak som nesmierne rád, že v tomto momente aj poslanci za vládnu koalíciu budú môcť takýto náš návrh podporiť. Ďakujem za pozornosť.
Zmajkovičová, Renáta, podpredsedníčka NR SR (2014-09-19):
Pán poslanec Jurzyca.
Vons, Peter, poslanec NR SR (2023-05-03):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
B. Bugár, podpredseda NR SR: (2004-06-25):
(Hlasovanie.) Prítomných je 125 poslancov, za návrh 103, zdržalo sa 21, nehlasoval 1. Konštatujem, že sme schválili vládny návrh zákona o mediácii. Teraz pristúpime k hlasovaniu o návrhu na vyslovenie súhlasu Národnej rady Slovenskej republiky s uzavretím Druhého dodatkového protokolu z 8. novembra 2001 k Európskemu dohovoru o vzájomnej pomoci v trestných veciach (tlač 636). Spoločným spravodajcom je pán poslanec Madej. Ešte predtým vás chcem upozorniť, že aj v tomto prípade je potrebný súhlas nadpolovičnej väčšiny všetkých poslancov. Nech sa páči.
Kollár, Boris, poslanec NR SR (2019-09-11):
Ďakujem obidvom pánom poslancom. Rovnako chcem povedať pánovi ministrovi Sólymosovi aj pani ministerke, to neni je útok na vás. Ja, mne je úplne jedno, že či to predkladáte vy alebo by za vás bol niekto úplne iný. To je zúfalý boj za tých neštátnych vlastníkov lesov, ktorí proste sa nám ponosujú, ktorí majú starosti, problém s tým, ako ste tuná, pán kolega, povedali pri tých kalamitách. Robia im obrovské problémy a robí im problém zákony o lesoch, robí im problém zákon o ochrane prírody. Ja bojujem, zúfalo bojujem za týchto ľudí. A to, neberte to osobne, to absolútne netreba brať osobne. Treba pomôcť tým ľuďom a ja vás o to ľudsky prosím. Stiahnite obidva zákony a, a pripravte to tak, aby sme vedeli urobiť takú väčšiu diskusiu. Jednak na úrovni odborníkov, ale na úrovni hlavne aj tých neštátnych vlastníkov, ktorí držia väčšinu územia. Majú cez jeden milión hektárov. O to chcem požiadať a chcem apelovať na vaše svedomie, aby ste naozaj na týchto ľudí, ktorí tuná žijú na Slovensku, mysleli. Ďakujem.
Kadúc, Miroslav, poslanec NR SR (2013-12-18):
Ďakujem za slovo, pani predsedajúca. Vážené kolegyne, vážení kolegovia, nikto z hostí, dovoľte mi, aby som vystúpil k môjmu návrhu zákona. Tento návrh zákona v porovnaní s tým, čo bolo, ktorý mu predchádzal, je neporovnateľne menej významný ako ten, čo tu bol, ale predsa majú niečo spoločné, a to je zásah do súkromia. Predpokladám, že každému z vás sa stalo, že mu volala obchodná spoločnosť, ktorá mu ponúkala tovary, služby, od kuchynského riadu, pozvánku na šmejdovské akcie alebo predaj bambusových ponožiek. Ja netvrdím, že toto je samo osebe zlé alebo neprijateľné, ja dokonca podporujem akékoľvek marketingové aktivity, ale všetko má svoju mieru. Sú situácie, kedy si tieto hovory alebo takéto telefonické hovory naozaj neželáte a stáva sa, že vám zavolajú cez víkend, a stáva sa, že ten predajca je naozaj presvedčivý a vy ho neviete odmietnuť. A asi nebudem musieť nikoho presviedčať, že my Slováci sme v podstate dobrí ľudia a zároveň takí, ktorí si necháme orať na svojom chrbte veľmi, veľmi dlho. Preto častokrát nevieme povedať nie. A práve preto prichádzam s návrhom, ktorý má tieto telefonické hovory, takéto naozaj pomerne obťažujúce, riešiť. Veľmi jednoduchá zmena v podstate aj zásadná, a to je, že chcem, aby v prípade, ak sa takáto reklama alebo predaj šíri, aby bol daný vopred súhlas, ktorý bude preukázateľný, čo inými slovami znamená, že tento predajca si bude musieť vypýtať od vás pred tým, ako ho začne, ten predajný rozhovor, explicitne: „Súhlasíte s tým, aby bol vykonaný tento rozhovor?“ Postačuje, ak človek povie „nie“, ten rozhovor nemôže pokračovať. Toto síce v zákone je ako-tak upravené, ale nedeje sa to, preto si to vyžaduje istú precizáciu a touto zmenou sa to zavádza. Mojím návrhom sa rovnako rieši koreň problému, a to je ako sa vôbec ten predajca dostal k telefónnemu číslu, inými slovami, k povinnosti predávajúceho alebo telefonujúceho povedať svoje meno, ako aj obchodný zámer sa pridáva povinnosť povedať, akým spôsobom získal telefónne číslo. Na prvý pohľad možno nevýznamné, ale keď si zoberiete, že títo predajcovia potom nebudú môcť, ak nebudú vedieť povedať spôsob, vám zavolať alebo keď vám zavolajú a povedia spôsob, vy budete môcť svoj súhlas, ktorý ste niekedy niekomu dali, ako napríklad niektorému z operátorov, že vaše telefónne číslo bude verejné, budete ho môcť odvolať. Čiže hovorím podľa mňa koreň problému takýchto častokrát obťažujúcich telefonátov. To je v zásade celý návrh. Zopakujem len. Pri predajnom rozhovore, telefonickom, bude treba si vypýtať súhlas od toho, kto vám volá, a zároveň ten človek bude musieť povedať spôsob, ako získal vaše telefónne číslo. Tento návrh naozaj nie je nejak komplikovaný. A ja som veľmi rád, že sa tento návrh objavil v medzirezortnom pripomienkovom konaní, čo považujem za pozitívny signál, že ministerstvo, myslím hospodárstva, toto riešiť bude a bude to riešiť, myslím, že presne tak, ako chcem ja, čomu sa teším. A zároveň neni dôvod, aby sme čakali s prijatím tohto zákona, a preto vás poprosím o podporu a zároveň vyjadrujem naozaj radosť, že takáto, fakt, že triviálna vec, ale zásadná sa zrejme na jar prijme ako novela. Ďakujem.
Paška, Pavol, predseda NR SR (2013-01-30):
Ďakujem pekne, pán spravodajca. Otváram rozpravu. Mám písomné prihlášky za kluby. Do rozpravy sa hlási za klub SDKÚ – DS pán poslanec Štefanec, za klub KDH pán poslanec Zajac a pán podpredseda Figeľ. Dávam slovo pánovi podpredsedovi Figeľovi.
Laššáková, Jana, podpredsedníčka NR SR (2014-03-25):
Na vystúpenie pána ministra s faktickými poznámkami dvaja páni poslanci. Končím možnosť prihlásiť sa s faktickými poznámkami. Pán poslanec Kadúc, nech sa páči.
Žiga, Peter, podpredseda NR SR (2024-06-12):
Hlasujeme o pozmeňujúcom návrhu. (Hlasovanie.) 139 prítomných, 79 za, 60 proti. Návrh sme schválili.
Radošovský, Marián, poslanec NR SR (2011-12-08):
Vykázalo ma, že som nehlasoval.
R. Kaliňák, podpredseda vlády a minister vnútra SR: (2008-09-09):
Popri týchto úpravách sa dá povedať, že sme sa pokúsili odstrániť dvojité posudzovanie prekážok administratívneho vyhosťovania, aby sme to nechali len na cudzineckej polícii a vyňali sme to posudzovanie ministerstvom vnútra v konaní o azyle, tým zjednodušíme procedúry, ktoré sa dotýkajú azylového konania. Ďakujem pekne za podporu tohto zákona.
Kollár, Jozef, poslanec NR SR (2015-05-20):
Ďakujem pekne za slovo. No v angličtine si to veľmi rád rozdám s pánom podpredsedom vlády Vážnym kedykoľvek, aj teraz, po skončení rokovania dnešného dňa. Keď som pri tom slovíčku reused, to znamená znovu použité, tak vám ten list zajtra ráno donesiem. Ja som Waltera Deffaa nenazval eurokomisárom, som ho nazval generálnym riaditeľom DG REGIO generálneho direktoriátu a to „znovu použitie“ sa týka, že nemôžu byť znovu použité na strategické osi, v ktorých došlo k systémovému zlyhaniu. Takto som to presne povedal, prehrajte si zvukový záznam. Nemôžu byť peniaze z korekcií znova použité na strategické osi, v ktorých došlo k systémovému zlyhaniu. Zajtra vám ten príslušný odstavec listu spomínaného pána donesiem. Druhý váš problém jazykový o commitmente a o decommitmente a záväzku a nezáväzku a prepadnutiu, veď to je presne to, za čo sa vy schovávate. Ja tomu rozumiem, čo sú eurofondy, že to je záväzok Európskej únie voči Slovenskej republike, to je ten commitment, ale pre Slovenskú republiku je to príležitosť. Ja som hovoril o tom, že keď nevyužijeme eurofondy, je to strata prí-le-ži-tos-tí pre krajinu, o tom som hovoril. Veď presne, ako hovoríte, v každom, aj v obchodnom vzťahu platí, že keď je to pre niekoho commitment, tak pre niekoho je to option, nie? Niekto má povinnosť niečo plniť a druhý má možnosť, či to využije alebo nie. A ja hovorím o tom, že keď to nevyužijeme, tak som používal slovíčko o prepadnutí preto, aby tomu rozumeli všetci, aj médiá, aj občania, aj odborná verejnosť, aj laická verejnosť. Tu ste sa presne demaskovali na tomto bode, keď ste ma začali poúčať o slovenskom význame anglického slova commitment a decommitment, lebo tomu nebude rozumieť 120 poslancov zo 150 v tejto sále, a už vôbec nie laická verejnosť na Slovensku. Preto som používal slovíčko prepadnuté eurofondy, ako strata príležitostí pre krajinu. Ďakujem pekne.
Laššáková, Jana, podpredsedníčka NR SR (2014-07-02):
Na vystúpenie pána poslanca sa hlásia s faktickými poznámkami štyria poslanci, pán poslanec Huba, pani poslankyňa Mezenská, pán poslanec Hlina a pán poslanec Ľuboš Martinák. Končím možnosť prihlásiť sa s faktickými poznámkami. Nech sa páči, pán poslanec Huba.
Laššáková, Jana, podpredsedníčka NR SR (2015-05-06):
Pani poslankyňa, chvíľočku. Páni poslanci, poprosím vás, počúvajte pani poslankyňu. Ďakujem pekne.
Šimečka, Michal, podpredseda NR SR (2024-01-11):
Doplňujúcu otázku má pán poslanec Dej.
Bugár, Béla, podpredseda NR SR (2017-01-31):
Pýtam sa, či chce niekto ústne vystúpiť k tomuto bodu. Nie. Vyhlasujem rozpravu za skončenú. Tým pádom... Pán spravodajca? Nechcete, ďakujem pekne. Takže prerušujem rokovanie o tomto bode programu a budeme pokračovať prvým čítaním o vládnom návrhu ústavného zákona o súhlase so zmenami, o súhlase so zmenami štátnej hranice medzi Slovenskou republikou a Maďarskom, musím povedať, že za to ja nemôžem. (Povedané so smiechom.) Vládny návrh ústavného zákona má tlač 241. Pán podpredseda vlády, nech sa páči, máte slovo. (Rokovanie o vládnom návrhu ústavného zákona o súhlase so zmenami štátnej hranice medzi Slovenskou republikou a Maďarskom , tlač 241.)
Danko, Andrej, podpredseda NR SR (2023-12-19):
Faktická, pán poslanec Hlina.
B. Bugár, podpredseda NR SR: (2002-02-21):
M. Kujan, poslanec: Ďakujem. Ďakujem, vážený pán podpredseda. Dovoľte mi, aby som podal pozmeňujúci návrh k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov. V článku 2 sa slová „dňom 1. 11. 2001“ nahradzujú slovami „dňom 1. apríl 2002“. Zdôvodňujem to: Vzhľadom na to, že termín prerokovania tohto zákona sa niekoľkokrát posunul, je potrebné zmeniť účinnosť k termínu zákona na 1. apríl 2002. Ďakujem za pozornosť.
Šeliga, Juraj, podpredseda NR SR (2020-09-29):
Poprosím, bez osobných invektív. Pán poslanec Vons.
Kuffa, Štefan, poslanec NR SR (2012-10-29):
Ďakujem za slovo aj predrečníkovi. Naozaj je to tak, že práca by mnohé veci vyriešila, ale riešenie rómskej problematiky cez sterilizácie naozaj nie je cesta. V tej dôvodovej správe aj ja som vnímal, keď som si to čítal a študoval, taký rasistický podtext. Naozaj je to proti jednoduchým ľuďom marginalizované. Veľakrát sa to môže dotknúť práve aj iných ľudí, ako sú Rómovia. Ja by som tak posmešne nehovoril o tom, že naozaj tá rómska populácia ten index kdesi drží. Aj tak sme na konci, cez index 1,3 alebo 1,4 sa zaraďujeme v Európe medzi posledné krajiny. Iné krajiny naozaj riešia mnohé problémy sociálne práve emigráciou. A myslím si, že keď ešte ako-tak sa drží táto pôrodnosť, tak je to veľmi dobré. Informovaný súhlas, čo tuná odznelo. Tiež som na to reagoval, keď som si čítal predložený návrh, ktorý rešpektuje národnostné menšiny. A tak som si predstavil naozaj jednoduchú rómsku ženu, ako porozumie tomu textu. Keby aj ten zdravotnícky asistent tam bol a bude jej to vysvetľovať, ona tomu aj tak, dovolím si povedať, neporozumie. Ľudia neporozumejú textom oveľa jednoduchším. A to nemusia byť práve Rómovia, sú to jednoduchí ľudia. A im sa týmto textom veľmi zle rozumie. Ak je jeden zdravotnícky pracovník orientovaný pro choice, čo myslíte, ako bude informovať túto ženu? Jednoducho tak, aby dala ten podpis. Ale ten podpis je tak vážny a tak zasiahne do každého života ženy, že je nezvratný a nedá sa zmeniť. Ten rasistický podtext naozaj sa mi nepáči. A prirovnávať to k plynu, to je... (Prerušenie vystúpenia časomerom.)
M. Hort, podpredseda NR SR: (2006-12-05):
Čiže to nebolo nejaké mimoriadne osvietenie vášho ducha a vašej mysle, ale boli to práve mimovládne organizácie a opozícia, ktorá vás upozornila nato, že tuto ste šliapli trochu vedľa. Ďakujem pekne.
Jurčík, Ľudovít, poslanec NR SR (2011-03-23):
Ďakujem. Pán predsedajúci, v rozprave vystúpili traja poslanci, odznel procedurálny návrh, že Národná rada Slovenskej republiky nebude pokračovať v rokovaní o tomto návrhu. Navrhujem, aby sme najskôr hlasovali o návrhu nepokračovať v rokovaní a potom o mojom návrhu pokračovať v rokovaní, pridelenie výborom a určenie lehoty. Prosím, dajte hlasovať o procedurálnom návrhu nepokračovať v rokovaní.
Figeľ, Ján, podpredseda NR SR (2015-02-06):
S ďalšou faktickou Alojz Přidal.
B. Bugár, podpredseda NR SR: (2004-06-24):
(Hlasovanie.) Prítomných 132, za 119, proti 9, hlasovania sa zdržali 3, nehlasoval 1. Konštatujem, že vládny návrh zákona sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o zmene a doplnení zákona č. 335/1991 Zb. o súdoch a sudcoch v znení neskorších predpisov (tlač 661). Pán poslanec Ivanko, nech sa páči, ako spravodajca. Pán podpredseda vlády sa hlási o slovo, tým pádom, samozrejme, otvára rozpravu k tomuto bodu. Nech sa páči.
Kresák, Peter, poslanec NR SR (2016-10-25):
Ďakujem pekne, pán predsedajúci. Vážené dámy, vážení páni, v rozprave k predloženému návrhu zákona vystúpili štyria poslanci v rámci druhého čítania. Pozmeňujúce a doplňujúce návrhy predložili pani poslankyňa Remišová, pani poslankyňa Macháčková, páni poslanci Bernaťák a pán poslanec Baránik. Najprv pristúpme k hlasovaniu o pozmeňujúcich a doplňujúcich návrhoch zo spoločnej správy. Ako som vás už oboznámil, gestorský výbor odporúča hlasovať spoločne o bodoch 1, 2, 4, 5 a bode 7 až 49 s návrhom schváliť. Dajte, prosím, hlasovať.
Glváč, Martin, podpredseda NR SR (2018-09-20):
Pán poslanec Sloboda, nech sa páči.
Pado, Martin, poslanec NR SR (2010-10-15):
Ďakujem pekne za slovo, pán predsedajúci. V rozprave v prvom čítaní vystúpilo sedem poslancov, z toho jeden podal procedurálny návrh nepokračovať v rokovaní. Pán predsedajúci, dajte, prosím, hlasovať o tomto procedurálnom návrhu. (Ruch v sále.)
Kollár, Boris, predseda NR SR (2020-10-13):
Na predrečníka evidujem tri faktické poznámky. S prvou faktickou poznámkou vystúpi pán poslanec Baláž.
B. Bugár, podpredseda NR SR: (2004-01-23):
O ospravedlnenie svojej neúčasti na dnešnom rokovacom dni  písomne požiadali poslanci Anton Danko, Vladimír Mečiar, Vojtech Tkáč a Renáta Zmajkovičová. Na zahraničnej pracovnej ceste nie je žiaden poslanec Národnej rady Slovenskej republiky. Budeme pokračovať v prerušenej všeobecnej rozprave o vládnom návrhu zákona o voľbách do Národnej rady Slovenskej republiky (tlač 478). Prosím aj pána ministra vnútra, aj pána spravodajcu poslanca Gála, aby zaujali miesto určené pre spravodajcov. Do rozpravy je ústne ešte prihlásený  pán poslanec Ivan Šimko, ktorému odovzdávam slovo. Pán poslanec, nech sa páči.
Blanár, Juraj, podpredseda NR SR (2022-05-03):
Ďakujem, pán podpredseda. Vážený kolega Pellegrini, uviedol si to v kontexte, o čo vlastne tu ide, pretože na celú túto vec sa je potrebné pozerať v kontexte dvoch rokov, čo sa tu deje. Metóda, ktorú používa táto vládna koalícia, je metódou škandál rýchlo prekryť, škandál rýchlo prekryť, škandál rýchlo prekryť niečím iným, aby sa zabudlo na to, čo sa vtedy udialo a aby v podstate ľudia už stratili pomaly prehľad, že čo sa tu deje. Toto je výsledok tejto vlády a preto prišla aj táto vec do parlamentu na to, aby prekryli, že nie sú schopní sa dohodnúť na pomoci. Veď vieme, že sa nie sú schopní dohodnúť. Veď predsa jedna z koaličných strán bola proti tomu, údajne v stredu má zasadať vláda a má poslať do parlamentu v skrátenom legislatívnom konaní nejaké návrhy na pomoc ľuďom. Ale s SaS alebo s kým? Toto všetko, samozrejme, zaniká popri tom, čo dali túto vec do parlamentu tá partia, o ktorej sme hovorili. Ale vecne ešte k tým veciam, čo si hovoril, pán kolega, áno, dva týždne už tu beží a kolúzne sa môže hocikto správať, ale ja sa pýtam, veď to štyri roky sú už odvtedy, čo sa kladie za vinu Robertovi Ficovi, že niečo urobil a naviac sa tu neustále verklíkuje, už to aj niekto povedal, že treba nechať orgány činné v trestnom konaní, aby konali. Ale veď nikto im nebráni. A ja už som to hovoril vo svojom vystúpení, to je, to je jednoducho kampaň, to je demagógia, ktorou chcú ľuďom povedať, že tu je imunita, ktorá už bola dávno zrušená v roku 2012. Tu ide o to, aby sa predovšetkým umlčal opozičný líder, nič iné, aby nemohol na tlačovkách vystupovať a kritizovať túto vládu. To je dôvod, prečo to sem dali.
Laššáková, Jana, podpredsedníčka NR SR (2014-07-03):
Nech sa páči, pán poslanec Brocka. Písomne je prihlásený, takže vystúpi s interpeláciami. Máte slovo.
Glváč, Martin, podpredseda NR SR (2019-05-17):
Ďakujem. Vyhlasujem rozpravu za skončenú. Pán... (Reakcia spravodajcu.) Ako spravodajca. Nech sa páči, pani navrhovateľka, záverečné slovo? Nech sa páči, pán spravodajca, záverečné slovo.
Laššáková, Jana, podpredsedníčka NR SR (2014-11-09):
Pán poslanec Goga.
Karahuta, Jaroslav, poslanec NR SR (2021-05-11):
Pán predsedajúci, dajte, prosím, hlasovať o návrhu uznesenia ako celku v znení schváleného doplňujúceho návrhu.
Pleštinská, Zita, poslankyňa NR SR (2022-09-28):
Vážený pán predsedajúci, vážený pán navrhovateľ, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona, tlač 1072. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, rozpravu.
Laurenčík, Milan, podpredseda NR SR (2021-04-30):
Pán poslanec Jozef Valocký, nech sa páči.
Pellegrini, Peter, predseda NR SR (2015-05-19):
Ďakujem veľmi pekne. Na vaše vystúpenie neevidujem žiadne faktické poznámky, keďže je 12.01 hod., prerušujem rokovanie o tomto bode a vyhlasujem obednú prestávku. O 14.00 hod. začneme bodom návrh na voľbu predsedu Najvyššieho kontrolného úradu rozpravou. Ďakujem. (Prerušenie rokovania o 12.01 hodine.) (Pokračovanie rokovania o 14.00 hodine.)
V. Veteška, podpredseda NR SR: (2004-05-12):
M. Abelovský, poslanec: Pán podpredseda, pán minister, kolegyne, kolegovia, Ústavnoprávny výbor Národnej rady uznesením z 29. 4. 2004 ma určil za spravodajcu k vládnemu návrhu Trestného zákona. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona sa predkladá podľa plánu legislatívnych úloh vlády Slovenskej republiky na rok 2004.  Obsahuje z formálnoprávnej stránky všetky náležitosti uvedené v § 67 a § 68 zákona Národnej rady o rokovacom poriadku v znení neskorších predpisov. Zo znenia vládneho návrhu zákona je zrejmý účel navrhovanej úpravy. Dôvodová správa obsahuje vyjadrenie súhlasu návrhu zákona s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná. Z dôvodovej správy vyplýva, že vládny návrh zákona nebude mať priamy dopad na verejné financie. Nepriamo dopad môžu spôsobiť niektoré zmeny upravené návrhom Trestného zákona, a to perspektívne v horizonte desiatich až pätnástich rokov. Nebude mať priamy vplyv na dopad  na životné prostredie, svojimi ustanoveniami však chráni životné prostredie tým, že určité protispoločenské konania proti životnému prostrediu upravuje ako trestné činy. Je v súlade s prioritami a cieľmi hospodárskej politiky. Osobitná časť dôvodovej správy obsahuje odôvodnenie jednotlivých ustanovení vládneho návrhu zákona. Problematika návrhu zákona je upravená v práve Európskej únie. Nie je upravená v práve Európskych spoločenstiev. Navrhovaná právna úprava je úplne zlučiteľná s právom Európskej únie a Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla, že podľa § 73 ods. 3 písm. c) odporučí uvedený vládny návrh zákona prerokovať v  druhom čítaní. V súlade s rozhodnutím predsedu Národnej rady č. 688 z 23. apríla 2004 podľa § 74 rokovacieho poriadku navrhujem, aby návrh zákona prerokovali výbory, a to ústavnoprávny výbor, Výbor Národnej rady pre financie, rozpočet a menu, výbor pre hospodárstvo, privatizáciu a podnikanie, výbor pre pôdohospodárstvo, výbor pre verejnú správu, výbor pre sociálne veci a bývanie, výbor pre zdravotníctvo, výbor pre obranu a bezpečnosť, výbor pre vzdelanie, vedu, šport a mládež, kultúru a médiá, výbor pre životné prostredie a ochranu prírody a výbor pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady. Odporúčam, aby výbory predmetný návrh zákona prerokovali v druhom čítaní do 8. októbra 2004 a v gestorskom výbore do 15. októbra 2004. Prosím, pán podpredseda, otvorte rozpravu.
Danko, Andrej, podpredseda NR SR (2024-01-11):
Ten výklad je taký, aký zaznel v sále. Ja som jeho zástanca, takže počas faktických pokračujem. Pán poslanec Pročko, faktická?
Laššáková, Jana, podpredsedníčka NR SR (2015-04-24):
Pán poslanec Jurzyca, nech sa páči.
M. Hort, podpredseda NR SR: (2010-02-09):
(Prerušenie rokovania o 19.05 hodine.)
Kazda, Radovan, poslanec NR SR (2020-07-08):
Ďakujem. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil ako spravodajcu k vládnemu návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19. Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia zákonu, návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny, výbor pre financie a rozpočet, výbor pre hospodárske záležitosti, výbor pre pôdohospodárstvo a životné prostredie, výbor pre sociálne veci, výbor pre zdravotníctvo, výbor pre kultúru a médiá. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, otvorte, prosím, rozpravu a rád by som sa prihlásil takisto ako prvý do rozpravy.
Bugár, Béla, podpredseda NR SR (2019-05-09):
Pán poslanec Poliačik.
Blanár, Juraj, podpredseda NR SR (2023-05-09):
Ďakujem, pán poverený minister, takže ja už som ohlásil, že budeme rokovať v druhom čítaní o návrhu, ktorý máte predložiť v zastúpení vlády. Takže udeľujem vám slovo, pán poverený minister, môžete tak urobiť teraz. [Rokovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 1436.]
Paška, Pavol, predseda NR SR (2014-11-08):
Dobre. Budeme hlasovať o námietke pána poslanca. (Hlasovanie.) 133 prítomných, 53 za, 73 proti, 7 sa zdržali. Námietku sme neschválili. Ďakujem vám, dámy a páni, vyhlasujem 42. schôdzu za skončenú. Budeme pokračovať o 30 minút 43. schôdzou, ktorú som zvolal na základe požiadavky skupiny poslancov. To znamená, 20, navrhujem, je 19.42, takže 20.15 budeme pokračovať. (Rokovanie 42. schôdze NR SR sa skončilo o 19.43 hodine.) (Po skončení rokovania 42. schôdze NR SR a po prestávke sa začalo rokovanie 43. schôdze NR SR.)
Blanár, Juraj, podpredseda NR SR (2020-12-17):
Ďakujem, pani spravodajkyňa, za záverečné slovo. Prerušujem rokovanie o tomto bode do 11. hodiny, kedy by sme mali hlasovať. (Prestávka.) (Po prestávke. Zaznievanie gongu.)
P. Kresák, poslanec: (2002-02-12):
Ako poverený spravodajca ústavnoprávneho výboru konštatujem, že predmetný návrh spĺňa z formálnoprávnej stránky všetky náležitosti, ktoré sú uvedené v § 67 a v § 68 zákona Národnej rady Slovenskej republiky o rokovacom poriadku, a zároveň i náležitosti, ktoré sú uvádzané a určené v legislatívnych pravidlách. Vzhľadom na oprávnenia, ktoré pre mňa ako spravodajcu výboru vyplývajú v tomto momente práve z § 73 zákona o rokovacom poriadku, dovoľte, aby som odporúčal, aby Národná rada Slovenskej republiky sa v zmysle práve § 73 ods. 3 písm. c) rokovacieho poriadku uzniesla na tom, že po rozprave odporučí predmetný návrh zákona prerokovať v druhom čítaní. V zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 1468 zo 14. januára 2002 budem odporúčať prideliť návrh poslancov Národnej rady Slovenskej republiky Ladislava Orosza a Antona Hoffmanna na vydanie zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre ľudské práva a národnosti. V súlade s návrhom predsedu Národnej rady Slovenskej republiky budem navrhovať, aby úlohu gestorského výboru plnil Ústavnoprávny výbor Národnej rady Slovenskej republiky, a zároveň budem odporúčať, aby výbory, ktorým bol návrh pridelený, ho prerokovali v lehote do 14. marca 2002 a gestorský, ústavnoprávny výbor aby tento návrh prerokoval v lehote do 15. marca 2002. Ďakujem za pozornosť. Pán predsedajúci, otvorte, prosím, rozpravu.
Hudacký, Ján, poslanec NR SR (2015-04-24):
Dobre. Ale v každom prípade, pán kolega Martvoň, vy asi zrejme neberiete vážne verejnosť, ktorá či už cez médiá, alebo aj priamo, asi sa zrejme nerozprávate s bežnými ľuďmi, ako reagujú na tú kauzu, čo sa týka podvodnej a účelovej reštrukturalizácie Váhostavu. Ak by ste skutočne rozprávali s ľuďmi, ak by ste rozprávali so živnostníkmi, tak by ste nemohli povedať, že riešenie, s ktorým ste prišli, vyhovuje či už tým samotným živnostníkom, resp. verejnosti a predovšetkým daňovým poplatníkom. Pretože toto, čo ste urobili akože týmto riešením, to je nič iné, len rozliate mlieko, ktoré pozbierate špinavou handrou, potom ju vyžmýkate, toto ponúknete tým nezabezpečeným veriteľom. A za toto mlieko pôvodne, ktoré bolo pripravené na to, aby boli uspokojení títo veritelia, toto zaplatia vlastne daňoví poplatníci. A ešte čo týka odvolávania pána podpredsedu parlamentu Figeľa. Ja som hrdý, že som mohol byť v jeho tíme na ministerstve dopravy. A toto, čo sme urobili, samozrejme, urobili sme veľký precedens, ale urobili sme veľký precedens v prospech tejto krajiny. V prospech toho, aby sa nemrhalo s verejnými zdrojmi. A skutočne som na to veľmi hrdý. Ďakujem.
P. Paška, predseda NR SR: (2010-04-27):
(Hlasovanie.) Prítomných 89, 29 za, 8 proti, 48 sa zdržalo, 4 nehlasovali. Návrh sme neschválili. Pán poslanec Čech bude teraz uvádzať v druhom čítaní hlasovanie o vládnom návrhu zákona, ktorým sa mení zákon č. 313 o vinohradníctve a vinárstve. (Hlasovanie o vládnom návrhu zákona, ktorým sa mení zákon č. 313/2009 Z. z. o vinohradníctve a vinárstve , tlač 1528.)